saret filjali tal-Parroċċa San Lawrenz. ġarrbet ħsarat kbar fit-Tieni Gwerra Dinjija u reġgħet inbniet mill- ġdid fl-1962 fuq l-istess stil arkitettoniku kif kienet inbniet it-tieni darba, jiġifieri madwar 250 sena qabel. Illum din il-knisja tintuża minn għaqdiet reliġjużi. Ta' min isemmi li fejn kien hemm oriġinalment il-Knisja tat-Trinità Qaddisa, jiġifieri taħt il-knisja preżenti, hemm sala fejn jiltaqgħu l-għaqdiet reliġjużi. Il-knisja proprja tat-Trinità Qaddisa kienet iddedikata lil San Anton Abbati qabel ma ġġarrfet fil-gwerra. Hemm ukoll fatt kurjuż dwar il-qanpiena li kellha din il-knisja. Fil-bumbardament u l-isplużjoni qawwija li seħħet fl-1942, tul it-Tieni Gwerra Dinjija, hija sabet ruħha fit-tarzna. Meta l-ET l-Arċisqof Mikiel Gonzi żar l- istess tarzna fis-snin sittin, l-Ammirall Supretendent kien irregalalu din il-qanpiena u Mons. Gonzi għaddieha lill-parroċċa ta' Santa Luċija meta twaqqfet fl-1969. Tul is-snin, it-travett tal-qanpiena beda jissaddad u jitgħarraq u, minħabba f'hekk, il-kappillan ta' Santa Luċija ħaseb biex iniżżilha minn postha għax beża' li jekk taqa', tagħmel il-ħsara. Saret taf is-Soċjetà Kulturali u Storika San Lawrenz tal-Birgu u talbet jekk tistax tingħata lura din il-qanpiena. Il-kappillan ta' Santa Luċija aċċetta. Illum insibu din il-qanpiena storika fil-Mużew tal-Knisja Kolleġġjata San Lawrenz immexxi mill-Fratellanza ta' San Ġużepp. Ħajr: Lorenzo Zahra, Lino Bugeja, Ġużċ Porsella-Flores, Carmelo Scicluna (Sagristan San Lawrenz) u Kunsill Lokali Birgu. Wieħed jista' tassew jieħu idea tajba ta' Komunità Kariżmatika meta jara l-fergħa Marsija, magħrufa bħala Bevond Thvself. Din il-komunità ilha għaddejja għal dawn l-aħħar 30 sena b'ħidma bla waqfien mingħajr daqq ta' trombi iżda b'mod determinat u magħqud qalb il-problemi li kwalunkwa komunità reliġjuża tista' tħabbat wiċċha magħhom tul is-snin. Meta wieħed jattendi laqgħa ta' din il-komunità jista' jinnota s-sens ta' koeżjoni, solidarjetà u wens li joħorġu mit-talb u t-tagħlim li joffru, f'għaqda sħiħa u leali lejn il- Mulej. 'Nitolbu sabiex ma jkunx hemm xkiel lejn il-manifestazzjoni ta' tifħir kif jixraq lill-Mulej,' qal Ravmond Cutajar, membru-fundatur ta' l-istess Komunità Bevond Thvself f'intervista ma' dan il- fuljett. 'Bdiet meta ħija l-kbir Joseph, li kien membru f'Komunità Kariżmatika oħra, xtaq li jkun hemm rappreżentanza tat-Tiġdid Kariżmatiku fil- parroċċa tas-SSma. Trinità fil-Marsa. Jien u l- għarusa Antida, illum il-mara tiegħi, rajna li nistgħu nagħmlu dan bl-għajnuna ta' sħabna, Patri Diegu il-Marsa - Parroċċa tat-Trinità A 23 Theuma OFM Cap. li dak iż-żmien kien Kappillan din il-parroċċa u Patri Charles Bugelli OFM Cap. B'hekk beda passaġġ twil ta' esperjenzi qalb is-sabiħ u l-motr tal-ħajja li għen sabiex isaħħaħ lilna u lil sħabna li kellhom jingħaqdu magħna. Il-Komunità Bevond Thwvself, tul is- snin, rat membri ġodda li ġew minn diversi oqsma tal- ħajja, fosthom għalliema, nisa tad-dar, negozjanti żgħar, skrivani, professjonisti, ħaddiema fil-fabbriki, romol u pensjonanti. Kibret mhux f'xi daqsijiet kbar imma biżżejjed sabiex tkompli għaddejja għal daqshekk żmien, minkejja n-nuqqas ta' popolazzjoni fil-Marsa u minkejja li fostna nibtu ħafna setet ukoll. Din il-Komunità dejjem għafset fuq l-importanza tat-talb, tal-penitenza u tas-sagrifiċċju bħala armi qawwija li permezz tagħhom ngħinu sabiex inġeddu wiċċ id-dinja u nkunu xhieda vera tal-Knisja Kattolika,' kompla igħid Ravmond. Il-Komunità Kariżmatika Kattolika Bevond Thvself tagħmel parti mill-Komunjoni Gruppi u Komunitajiet ta' Tiġdid Kariżmatiku Kattoliku li hija mwaqqfa fl-Arċidjoċesi ta' Malta bħala Assoċjazzjoni Privata tal-Fidili. Din il-Komunjoni hi impenjata f'ħidma ta' evanġelizzazzjoni fil- qawwa ta' l-Ispirtu s-Santu. Din tinkludi l-evanġelizzazzjoni ta' dawk li m'humiex membri tal- Knisja, ir-ri-evanġelizzazzjoni ta' l-Insara nominali u l-evanġelizzazzjoni tal-kultura u ta' l-istrutturi soċjali. Tant hu hekk li waħda mill-attivitajiet tat-Tiġdid Kariżmatiku f'Malta se tkun iċ-ċelebrazzjoni tal-Pentekoste bil-parteċipazzjoni ta' diversi denominazzjonijiet oħra Kristjani flimkien ma' l-Arċisqof Mons. Pawlu Cremona nhar it-13 ta' Mejju li ġej. Bħala preparazzjoni għal din il-festa tant importanti għall-Knisja Kattolika, it-Tiġdid Kariżmatiku se jorganizza maratona ta' interċessjoni lejn il-qawmien spiritwali tal-fidili bejn it-2 u l-10 ta' Mejju fil-Kappella ta' l-ACEF fil-Furjana. Din hija prova ċara ta' kemm dan il-moviment fi ħdan il-Knisja Kattolika jemmen fil-qawwa tat-talb. F'dil-komunità tispikka wkoll il-mużika u l-għanjiet li jitkantaw, uħud minnhom stabbiliti, fosthom ħafna innijiet li huma ġejjin minn gruppi Kristjani fi ħdan it-Tiġdid Kariżmatiku internazzjonali, kif ukoll mużika spiritwali oriġinali oħra, uħud minnha ispirata mill-istil Praise. Bħala Chaplain Spiritwali, din il-komunità għandha lil Patri Anton Dimech OFM Cap. li issa ilu għal ħafna snin jaħdem ma' din il-Komunità. Il-Komunità Kariżmatika Kattolika Bevond Thvself tieħu wkoll ispirazzjoni mill-Apokalissi 22 fit- Testment il-Ġdid, li, fuq fuq, jitkellem dwar is-siġra tal-ħajja; siġra ħawtiela li tagħti l-frott kull xahar. Dan il-passaġġ Bibbliku ispira lill-komunità biex twettaq missjoni ta' evanġelizzazzjoni darba fix- xahar fil-parroċċa tagħna bl-animazzjoni tal-quddiesa ta' l-ewwel Sibt tax-xahar filgħaxija u adorazzjoni t-Tnejn ta' wara fiċ-Ċentru Parrokkjali. Fil-fatt, f'wieħed mill-eżerċizzi li sar fil-komunità stess, ittella' skeċċ ta' persuna umana u kull membru fi ħdan dil-komunità studja kif jista' jagħti sehmu bit-talenti tiegħu sabiex b'hekk ikun membru sħiħ ta' din il-familja. Din is-sena l-komunità għażlet bħala tema 'Inqimu lil Alla b'ilbies qaddis', jiġifieri li kull membru għandu jagħti eżempju u jkun xhud ta' Kristu billi jilbes sentimenti ta' Fidi, Tama u Mħabba u billi juża t-talenti tiegħu bl-aħjar mod possibbli bħala talba fih innifsu. Waqt l-istess laqgħa waħda mill-membri qalet li dan jista' jsir bis-sawm u penitenza u ħafna, ħafna talb. Antida kompliet tgħid li permezz ta' l-għodod tat-tqarbin, tar-rużarju, tal-qari mill-Bibbja, tal-ħniena, ta' l-umiltà, tat-tjieba, tas-sabar u tal-qima, wieħed jista' jkompli jgħin sabiex ħafna erwieħ ikunu jistgħu jersqu lejn Alla u jħalluH iħobbhom. Għal din is-sena l-Komunità Kariżmatika se tilħaq il-qofol ta' l-attivitajiet tagħha permezz ta' Manifestazzjoni Ewkaristika 'Il-fedeltà tal-Mulej tibqa' għal dejjem', li se ssir nhar il-Ħamis 8 ta' Mejju fis-7.00 ta' filgħaxija fuq iz-zuntier tal-Knisja tat-Trinità Qaddisa. Hi manifestazzjoni ispirata mill-Evanġelju fejn Kristu, il-Mulej tagħna, ried li jagħmel sajjieda tal-bnedmin permezz ta' l-appostli l-ġodda Tiegħu. Din l-attività se tkun ġiet wara disa' ġimgħat sħaħ ta' preparamenti u talb permezz ta' l-imsemmija laqgħat ta' l-istess Komunità. Il-Marsa Parroċċa tat-Trinità 25